prajā́patireva tásyā ārṣeyáṃ devā́ dvitī́yāṃ cítimapaśyandevā́ eva tásyā ārṣeyámindrāgnī́ ca viśvákarmā ca tr̥tī́yāṃ cítimapaśyaṃstá eva tásyā ārṣeyamŕ̥ṣayaścaturthīṃ cítimapaśyannŕ̥ṣaya eva tásyā ārṣeyám parameṣṭhī́ pañcamīṃ cítimapaśyatparameṣṭhyèva tásyā ārṣeyaṃ sa yó haitádevaṃ cítīnāmārṣeyaṃ védārṣeyávatyo hāsya bándhumatyaścítayo bhavanti